በጎጀብ እርሻ ልማት ላይ በደረሰ የእሳት አደጋ የንብረት ጉዳት ደረሰ
በሆራይዘን ፕላንቴሽን ስር በሚተዳደረው የጎጀብ እርሻ ልማት ላይ በደረሰ የእሳት አደጋ የንብረት ጉዳት መድረሱን ድርጅቱ አስታውቋል፡፡የጎጀብ ከተማ በእርሻው በመከበቡ እደገቱ ተገቷል እንዲሁም መልስ ያላገኙ  ጥያቄዎቻችን መልስ ይሰጣቸው በሚል በተነሳሱ የአካባቢው ወጣቶች ጥፋቱ እንደደረሰም ተገልጿል፡፡የእርሻ ልማቱ ስራ አስኪያጅ አቶ አየለ ንጉሴ ለዋልታ እንደገለጹት በተደራጀ መልኩ በተፈጸመው ጥፋት የእርሻ ልማቱ የምርት ማከማቻ መጋዘንን ጨምሮ ትራክተሮች፣ ኮምባይነሮችና የቢሮ ቁሳቁሶች ወድመዋል፡፡በካፋ ዞን የጊምቦ ወረዳ አስተዳዳሪ አቶ እንዳለ ወልደ ጊዮርጊስ በበኩላቸው በእርሻ ልማቱ ላይ የተፈጸመው ጥፋት በውስጡ የመልካም አስተዳደር ጥያቄን ያዘለ እንደሆነ ጠቁመዋል፡፡በመሆኑም የአካባቢውን ወጣቶች በማነጋገርና የደረሰውን ጥፋ በማጣራት ዘላቂ መፍትሄ ለማበጀት ግብረ ሃይል ተቋቁመሞ  ወደ ስፍራው መላኩን አስተዳዳሪው ገልጸዋል፡፡